«Coma unha novela» de Daniel Pennac – Lecturafilia\n«Coma unha novela» de Daniel Pennac\nLecturafiliaClásicos, Lecturas, Reflexiones literariascoma unha novela, daniel pennac, dereitos persoas lectoras, editorial xerais, libros metaliterarios, traducion emma lazare e moncha fuentesDeja un comentario\nSabedes cales son os dereitos das persoas lectoras?\nDaniel Pennac escribiu un dos libros sobre o acto de ler máis fermosos da nosa historia, Coma una novela, e nel inclúe un decálogo de dereitos, que son:\nDereito a non ler.\nDereito a saltar as páxinas\nDereito a non terminar un libro\nDereito a reler\nDereito a non ler calquera cousa\nDereito ó bovarysmo (doenza de transmisión textual)\nDereito a ler en calquera sitio\nDereito a ler ó rebusco\nDereito a ler en voz alta\nDereito a calar\nRecoñezo que escoitara falar moitísimas veces deste decálogo, pero non tivera ocasión de achegarme ao libro, cuestión que solventei neste verán tras a visita a unha libraría de vello na que topei coa edición que publicara Xerais en galego deste clásico baixo a tradución de Emma Lázare e Moncha Fuentes Arias, e co que gocei marabillada ao verme reflectida en moitas das reflexións que realiza o autor, considerado un dos ensaístas máis celebrados das letras francesas. Precisamente, con Coma unha novela conseguiu ser traducido a case todas as linguas europeas, e o libro converteuse nunha defensa firme da lectura, no que el nos achega a necesidade que temos como sociedade de fomentar este hábito pero lanzando críticas contra certas técnicas, hábitos ou prexuízos do aparato educativo e familiar.\nAsí, xa no primeiro capítulo, titulado “Nacemento do alquimista”, el advírtenos de que “o verbo ler non soporta o imperativo. Aversión que comparte con algúns outros: o verbo ‘amar’… o verbo ‘soñar”. El critica, entón, ese costume de obrigar aos nenos e nenas a ler, de impoñer a lectura como deber, porque iso provoca o efecto contrario. Entón que facemos para contaxiar o hábito lector?\nMáis adiante, el dinos:\n“¿E se en vez de esixir a lectura, o profesor decidise de repente compartir o seu propio pracer de ler?\n¿O pracer de ler? ¿Qué é iso do pracer de ler?\nCuestións que supoñen unha boa autocrítica, en efecto.\nE, para empezar, a confesión desta verdade que vai radicalmente contra o dogma: a meirande parte das lecturas que nos formaron, non as fixemos por algo senón contra algo. Nós liamos (e lemos) coma quen se refuxia, coma quen se rebela ou se enfrenta. Isto dános un aire de fuxidos, e a realidade desespera por non podernos alcanzar, protexidos trala fascinación da lectura, porque nós somos fuxidos ocupados en construírmonos, coma evadidos que están nacendo.\nToda lectura é un acto de resistencia”.\nComa unha novela é un ensaio fermosísimo sobre o acto de ler, un pracer para as persoas que temos ese cada vez máis estraño de perder o tempo entre libros. Tamén é unha boísima ferramenta de traballo para que as persoas encargadas do fomento lector teñan sempre canda si.\nTítulo: Como unha novela\nTradución: Emma Lázare e Moncha Fuentes Arias\nAno de publicación: 1993\nNúmero de páxinas: 158\n«Identidade» de Nee Barros Fernández\nEntrevista María Novas: “Es necesaria la arquitectura de maternidades y el diseño de los espacios donde parir y lactar”


O Concello contrata unha nova aplicación electrónica para axilizar os trámites tributarios municipais - + Modelo Pontevedra\n26 Abr O Concello contrata unha nova aplicación electrónica para axilizar os trámites tributarios municipais\nPosted at 12:51h in Administración Electrónica, Novas xerais\tby\teditor\nCun orzamento de 359.000 euros, permitirá optimizar a xestión interna da área tributaria e mellorar a atención á cidadanía\nA Xunta de Goberno Local vén de aprobar a contratación do “Subministro e implantación dunha solución electrónica para a xestión integral tributaria e doutros ingresos” municipais. Trátase de implementar unha solución, compatible coa aplicación xa existente na Administración electrónica do Concello, que permita dunha banda, optimizar a xestión interna da área tributaria, e por outra, axilizar e mellorar a atención á cidadanía.\nEste contrato, que foi adxudicado á empresa ‘Gestión Tributaria Territorial S.A.’, conta cun orzamento total de 359.000 euros. Durante o proceso de licitación, a empresa xa realizou unhas primeiras probas de compatibilidade entre a solución electrónica proposta e a aplicación existente no Concello (a aplicación CIVIDAS). Desde a comunicación da adxudicación do contrato, a empresa contará cun prazo máximo de 4 meses para que aplicación estea en funcionamento e cun prazo suplementario de 12 meses para realizar os axustes e integracións precisas coa aplicación CIVIDAS.\nEste contrato vén suamarse a outros xa adxudicados nos últimos meses, como o da renovación dos servidores da base de datos e o do subministro dunha nova cabina de almacenamento, encamiñados todos eles a modernizar a administración electrónica, para dar resposta aos procesos e procedementos adminsitrativos municipais e mellorar a calidade do traballo e de atención á veciñanza.


O humorista Xaquín Marín saca á luz os seus 200 pés\nO ferrolán presenta hoxe en Santiago o seu novo libro, no que fai unha crítica ácida sobre a sociedade actual\n26 sep 2007 . Actualizado a las 10:51 h.\nO ferrolán Xaquín Marín, que é considerado un dos mellores humoristas galegos dos últimos tempos, presenta hoxe -na librería Couceiro de Santiago ás 20.30 horas- o seu novo libro Cen+cen pés , publicado por Embora .\nCon esta nova publicación, Marín continúa reflexionando de xeito ácido sobre as cousas da vida. Mediante unha colección de douscentos pés cos seus correspondentes esmagados embaixo, o humorista quere facer unha crítica «á sociedade e ao poder», tanto no referido á extremidade como aos que se deixan pisar. Trala edición de Cen pés fai máis dunha década, este traballo inclúe, ademais dos debuxos dese exitoso volume, pés «que fun facendo, algúns que saíron publicados e outros inéditos».\nA temática dos pés é unha auténtica constante ao longo da traxectoria profesional de Xaquín Marín. «Veño facendo pés desde hai tempo de cando en vez e volvín a xuntar outros 100 pés», sinala o humorista, que recoñece que a pesares de ir creando diversos debuxos nestes últimos anos, comezou unha produción máis seguida cando se lle prantexou sacar á luz este proxecto editorial.\n«É unha especie de caricatura do que pasa na realidade. Sempre hai oprimidos e opresores. Por moito que mude a política é un tema eterno», comenta Marín da vertente á que se dirixe este traballo no que se fixa especialmente nos feitos da vida cotiá. No fondo «todos somos pés e oprimidos», confesa.\nO anterior volume de Cen pés está esgotado fai moito tempo. Agora, as esperanzas do autor para este proxecto son «que teña éxito e que a xente o aprecie» pois para el «o outro foi o mellor libro que fixen, moita xente está dacordo comigo, e este vai camiño do mesmo».\nDe feito, aínda que segundo o propio Marín «o debuxo non responde á miña liña habitual», resume todo o seu traballo neste oficio.\nAdemais de publicar distintos libros -este é o vixésimo quinto en toda a súa carreira-, o humorista dedícase a dirixir, dende 1984, o Museo do Humor de Fene, un espazo no que atopar unha gran colección de miradas orixinais á realidade. Marín colabora, tamén, con numerosas publicacións xogando cunha ironía que o acompaña sempre.\nArchivado en: Comarca de Ferrolterra Fene


bibliarousa: O Perfume\nNa sesión do club de lectura Bibliarousa+ do día 20 de marzo lemos O Perfume, unha novela de Patrick Süskind. A historia da personaxe principal, Grenouille, "un dos homes máis xeniais e abominables da súa época", transcorre na Francia do século XVIII. Desde o seu nacemento, Grenouille descobre e percibe o mundo a través do sentido do olfato, que ten máis desenvolvido que o resto das persoas. El non ten cheiro propio.\nComentamos o libro e, tamén, escenas da película.\nEnvoltas no máxico mundo dos aromas, acabamos a sesión facendo un experimento con diferentes arrecendos que tiñamos que ir adiviñando: terra mollada, herba cortada, tinta, xabón Heno de Pravia, menta e, naturalmente, o "anticheiro" de Grenouille.\nBy bibliarousa - marzo 29, 2012\nEtiquetas: club de lectura adultos, O perfume, Süskind


Desde ARELAS queremos presentar un proxecto realizado por Miguel Ángel Alonso Diz e Luz Beloso que nos traen esta pequena marabilla “Piratas no recreo”. A través da poesía e dunhas imaxes extraordinariamente coidadas aborda con naturalidade a realidade trans. Un libro en galego cunhas imaxes que nos leva a un mundo diversx de persoas orgullosamente únicas.\nDesde ARELAS non podemos estar máis contentxs e orgullosas de ter aportado o noso graniño de area a un proxecto tan necesario como é achegar o público infantil a transexualidade.Queremos agradecer o fantástico traballo de Miguel Angel e de Luz, e como non agradecer a Belagua Ediciones y Comunicación pola xenerosidade de doar unha parte das ventas a nosa entidade.\nVaia regalazo tan bonito para este Nadal!\nA que esperas pra regalarcho ou regalalo…\n[:es]Charla en el IES Ricardo Carballo Calero de Ferrol[:gl]Charla no IES Ricardo Carballo Calero de Ferrol[:] Charla na Facultade de Ciencias da Educación da USC (Campus norte)


Madamme Cell+Señor Pause en Própolis - Alg-a\nMadamme Cell+Señor Pause en Própolis\nmércores, 1 de abril do 2009, por srpause.\nO pasado sábado 28, Alg-a estivo de presentación no centro social Própolis, na Coruña, representada polos alg-istas Madamme Cell e Señor Pause. Ademáis da presentación do proxecto Lab para unha nutrida banda de propoleros, esta extraña parella fixemos un concerto de “cinema-escapismo”. para (des)amenizar a velada.\nPrópolis, como xa tiñamos contado en alg-a (aquí), é un colectivo cultural que desenvolve dende hai máis dun ano actividades nun baixo da rúa Barcelona, na Coruña. Entre os seus eventos destacan os continuos obradoiros multidisciplinares (por poñer exemplos: Hatha-ioga; obradoiro de caricias; expresión corporal e teatro; reparación de bicis; canto creativo...), concertos periódicos de artistas subterráneos e circo, moito cirrrco.\nPrecisamente, o sábado compartimos cartel con Malandraxe, un colectivo circense que están localizados en Vigo e que, encabezados polo inconmesurable Gito, deleitáronnos con varios números de teatro-circo.\nMención aparte para o espazo que ocupa Própolis: os baixos dunha libraría alexandrina no que ben poderiamos atoparnos con Lewis Carrol tras dun anaquel atiborrado de libracos, conversando tranquilamente co coello branco (ou co avestruz de outro Lewis, Tim!). Detrás dos libros e os mostradores empolvados, unha rara avis: Nico, desgarbado, de idade imprecisa, con chaqueta dúas tallas máis grande e unha gorra publicitaria ladeada; con aspecto de ter coñecido ós máis grandes poetas e as máis glosiosas letrinas, sempre atento, sempre curioso polo noso traballo.\nNas catacumbas desta libraría habitan os propoleros, e aínda máis abaixo, nun segundo soto, a comunidade inmigrante senegalesa dan clases de percusión. Esta zona de Coruña é fogar de moitas comunidades de emigrantes, sobre todo africanas, e Própolis é un bó exemplo de tanxencias armoniosas entre locais e foráneos (termos bastante difusos).\nCon toda esta compota situámonos Madamme e Señor nunha escenografía que nin preparada de antemán: camilla de hospital, pantalla-biombo de proxección, cadeiras de época e os nosos traxes finiseculares. Mdmm Cell comezou coa voz dun arxentino indixente no metro e continuou con ruído branco a nosa paisaxe audiovisual pola “sociedade da graxa”. Nalgún punto da acción, os senegaleses non puideron soportar as imaxes e sons da matanza, e abandoaron a sala. Sentímolo, non era ese o efecto desexado, cando menos non a un nivel se sensibilidade étnica. Sucedéronse historias de viaxes, maletas, concersacións en francés, cintas domésticas anónimas dos anos 20 con nenos en bicicleta e nitrato burbulleante...\nAs respostas foron múltiples. Moita xente veunos dicir expresamente...que non entendera nada; outros que lles gustara, aínda que non sabían moi ben o por qué.\nPra Madamme Cell e o que lles escribe, foi dende logo un pracer conxunto que agardamos poder repetir.\nO fin de xornada foi con nocturnidade e alevosía, convidados a unha cea propolera e de marchuqui coruñesa. Incontables agradecementos a Lía, Yuben, Chusmi e o resto de xente de Própolis que tan ben nos acolleu.\nTamén estivemos con xente de Ergosfera, cos que tendimos novos lazos e mails.\nE en canto os propoleros, quedamos emplazados para unha xuntanza “de volta” en Valadares. Xornadas de traballo pra botar unha man no Lab, e tardes de festalla.\nUnha aperta dende os túneis subterráneos de Vilnius, nalgún punto do pasado século.


Plan Revitaliza: o “selo de calidade e respecto ao medio” que ten a todos mirando a Pontevedra\nRedacción | Sábado, 19 de Outubro de 2019, 01:37\nARCHIVADO EN | Pontevedra Galicia Diputación de Pontevedra BNG plan revitaliza\nGaliciapress entrevista a César Mosquera, vicepresidente da Deputación de Pontevedra polo BNG e o home detrás do Plan Revitaliza, un proxecto que acumula distincións internacionais e que puxeron á provincia de Pontevedra á cabeza de Europa no tratamento de residuos.\nMosquera mostra os resultados dun programa do que se benefician 43 concellos, que formou a máis de cen persoas e que xa estudan en China. “Nunca se fixo un traballo así de ir casa por casa, local por local, clínica por clínica para conciencialos sobre o tratamento e a separación de residuos”, afirma Mosquera.\nO Plan Revitaliza é o proxecto estrela da Deputación de Pontevedra\nO proxecto Revitaliza é, en palabras de Mosquera, “a síntese de toda unha serie de experiencias que houbo e aplicar as partes que funcionaron de cada unha delas e que axudan a resolver as carencias doutros sistemas”. “Nestes momentos todas as miradas do continente están postas aquí”, comentan con orgullo desde a Deputación. E con motivo, xa que o proxecto foi declarado dous anos seguidos pola axencia europea Zero Waste como ‘Experiencia Ambiental Relevante na Unión Europea’ dentro de España. Non son para menos os aplausos de Mosquera e o resto da Deputación, xa que a axencia catalogou a Revitaliza como un “caso para estudar” a nivel ambiental, ao considerar que este plan é aplicable a outras rexións de Europa que compartan as características de Pontevedra: poboación dispersa e rural.\nEste recoñecemento internacional explica que nos últimos meses sucedéronse visitas como a da delegación chinesa que visitou Pontevedra a principios de mes, nun circuíto que tamén os levou a Gipuzcoa, Navarra ou Lombardía para coñecer en primeira persoa como é o tratamento de residuos nesas zonas e poder aplicalo máis tarde en Canton, provincia máis poboada de China, onde os residuos comezan a ser un problema e buscan alternativas para o seu tratamento.\n“Son conscientes de que están a crecer moito e moi rápido pero teñen serios problemas ambientais, polo que queren abreviar o proceso que vivimos en Europa e alcanzar canto antes a fase cara á que estamos a camiñar no relativo ao tratamento de residuos”, comenta o vicepresidente da deputación en relación á visita dos emisarios cantoneses.\nA delegación chinesa estivo a estudar o plan pontevedrés\n“O que nos comunicaron é que eles ían tentar adaptalo alí, onde tamén existen zonas cunha densidade de poboación baixa ou mesmo dispersa”, razoa o vicepresidente provincial. A pesar de que as impresións dos emisarios asiáticos foron “positivas” Mosquera advirte que este é un proceso que pode variar segundo as zonas nas que se practique. “Este é un proceso biolóxico no que non hai estandarización posible. Non é como dicir que un vai fabricar aceite, senón que é un proceso no que depende dunha serie de factores externos”, afirma.\nE este modelo, baseado no compostaxe pero de tratamento de todos os residuos e capaz de traspasar fronteiras, xa está en 43 localidades adheridas ao plan das 61 que compoñen a provincia. Concellos “de todas as cores políticas” e actualmente “en distintos graos de implantación” dentro de Revitaliza.\nAlgúns municipios, como Vilaboa ou Mondariz teñen a día de hoxe “índices de separación de vidro, papel e plástico brutais”. Pero o plan vai moito máis alá do ben que pode facer aos concellos. “Hai máis de cen restaurantes dentro do plan e agora existe unha importante demanda para que lles outorguemos o distintivo que os identifica como restaurantes dentro do proxecto, xa que isto converteuse nun selo de calidade e respecto ao medioambiente”, argumenta Mosquera dun plan que está preto de conseguir que polo menos unha decena de localidades consigan que este sexa o seu “sistema universal no tratamento de residuos”.\nCon todo, e a pesar dos resultados alentadores, Mosquera recoñece que polo momento é un sistema que non lle pode botar man a unha gran cidade como é o caso de Vigo. “A Vigo non a podemos atacar, talvez parcialmente, pero de facelo como o estamos facendo supoñería destinar case tantos recursos como o que destinamos ao conxunto de concellos actuais”, lamenta Mosquera, nun proxecto que destina anualmente “ao redor de dous millóns” e no que o maior gasto faise “en persoal, pero mesmo neste aspecto estamos a reducilo”.\nUn dos puntos fortes deste plan da Deputación pontevedresa é o programa que puxeron en marcha para formar ao persoal que posteriormente integra o proxecto, con 102 persoas formadas traballando para a Deputación, concellos ou empresas. “Normalmente estes proxectos fanse sen que haxa xente cualificada para facer o seguimento, algo que non é difícil, pero hai que saber e non hai moitos profesionais que saiban”, explica Mosquera.\nContinuamos a formación co #planrevitaliza dá @depo_é para seguir practicando un pouquiño de #economiacircular:\nCompost-abono horta-apañar colleita dá horta-cociñar-separar para facer compost-abono...♻♻♻#aprenderfacendo pic.twitter.com/gA6BYBnSDD\n— CIFP Carlos Oroza (@CarlosOrozaCIFP) September 23, 2019\n“Neste sector”, expón, “apenas hai profesionais ben formados e cada vez son máis necesarios coa cantidade de diñeiro que están a mover os residuos. Este é un nicho de traballo que vai a máis”. Do mesmo xeito, considera que a carencia deste perfil en deputacións e mesmo en gobernos autonómicos supón un importante gasto “porque logo hai auténticos despilfarros a eito en plans que son tolemias por falta de coñecemento”.\n“NUNCA SE FIXO UN TRABALLO ASÍ”\nDoutra banda, algunhas veces son os propios usuarios os que moitas veces rompen a cadea que “a pesar de que teñen boa vontade” fallan á hora de aplicar os coñecementos que lles proporciona a Deputación para poder tratar de forma correcta os bioresiduos. “Moitos aínda non teñen claro que cousa debe ir en cada contedor e nós non deixamos de complicarlle a vida á xente”, resume Mosquera, en alusión a que nas plantas de reciclaxe é onde se fai a maior parte da separación en canto a envases, latas, bricks e cristais, xa que aínda que en moitos casos todos van ao mesmo contedor cada un sométese a un proceso distinto. “É mellor que o boten todo xunto e logo procéseno en planta a que os envases terminen nos residuos orgánicos e contaminen todo o proceso”, esgrime.\nEsa falta de coñecemento por parte dos usuarios é a que tenta combater a Deputación e a que termina sendo o labor máis duro e na que se invisten máis horas. “Nunca se fixo un traballo así de ir casa por casa, local por local, clínica por clínica para conciencialos sobre o tratamento e a separación de residuos. Ese traballo, o da formación, é un traballo lento e sistemático, que non se fixo, é o que provoca que leve tempo arrincar e poder cambiar o sistema”, xustifica Mosquera, que reclama un maior peso da cultura da reciclaxe para poder recortar os prazos no futuro.\nNese sentido, o vicepresidente puxo de exemplo a predisposición da delegación chinesa á hora de tentar adaptar e aprender do Plan Revitaliza, xa que todos viñeron “coa lección estudada e ben documentados”. “Quédanos moito por aprender deles, porque é tremenda a súa avidez e interese por querer saber. O coñecemento vale moitísimo e aquí non se valora nada”, sentenza Mosquera respecto diso.\nCésar Mosquera xunto á presidenta da Deputación Carmela Silva\n“A clave é unha boa separación dos orgánicos. Ese é o asunto central. Unha vez logrado iso, que representa o 52% do total nas Rías Baixas, con moi pouco esforzo somos capaces de separar o papel, vidro, plásticos…Se non se fai un esforzo en separar estes residuos os resultados son moito menores”, sinala Mosquera como alicerce fundamental do tratamento de residuos. “Con esta proxección o ano que vén podemos ter algún concello que logre reducir o 60% do que manda a Sogama”, argumenta o nacionalista dun proxecto que aproveita ao ano en compost máis de dous mil toneladas de bioresiduos.\nMÁIS PROXECTOS E FUTURO\nOutros elementos fundamentais do proxecto son o uso de leña triturada e reducir o número de desprazamentos o máximo posible. “Hai que garantir que haxa o estructurante suficiente (leña triturada) para lograr que o material consiga temperatura e non cheire. Ademais apostamos por un tratamento in situ, de quilómetro cero”, advirte Mosquera.\nDoutra banda, desde a Deputación insisten en que polo momento os composteiros que están a dar un mellor rendemento son os comunitarios que aínda que necesitan uns coidados “un pouco máis sofisticados polos mestres composteiros” proporcionan “un mellor compost e están a funcionar mellor”. A pesar de que tentan chegar a todos os recunchos posibles, desde a Deputación son conscientes de que a reciclaxe non pode ser perfecto. “Hai circunstancias onde non hai máis remedio que levar os residuos a que se trate en planta o máis preto posible, aínda que non é o óptimo”, agrega Mosquera.\nPechamos o círculo da reciclaxe de residuos nos composteiros comunitarios do noso municipio, dentro do #Planrevitaliza da @depo_é. Compost xa disposto para repartir como substrato entre quen acuda a recollelo para uso persoal.#Gondomar #verde #sustentable pic.twitter.com/tDyjnjCcmZ\n— Paco Ferreira Alcalde de Gondomar (@alcaldegondomar) August 30, 2019\nPero o Plan Revitaliza, aínda que se erixiu como o proxecto estrela do organismo pontevedrés, non é a única aposta. “Estamos a traballar noutros proxectos como uno ideado para os montes co que queremos trazar un plan que sexa sensible co medio, coa paisaxe, contra os incendios…”, aínda que neste caso apunta que existen “moitos impedimentos burocráticos” que retardan o proxecto e que obrigarán a “darlle un descanso”.\nCon todo, desde a vicepresidencia da Deputación non esconden que aínda que os resultados de Revitaliza están a resultar satisfactorios, polo momento vai ser “imposible eludir as sancións económicas”, xa que aínda estamos lonxe de cumprir os estándares esixidos pola normativa europea, aínda que “esta é a vía correcta”. Pontevedra marca a senda para alcanzar un futuro sustentable e respectuoso co medio.


O concello de Mos debe 11,307,212 € entre prestamos e facturas - Política Local - Bloque Nacionalista Galego de Mos - BNG - Bloque Nacionalista Galego\nDÉBEDA CONCELLO DE MOS\nO concello de Mos debe 11,307,212 € entre prestamos e facturas\nbngmos 30 Mar 2017 ás 00:00\nkSeguimos arrastrando a gran débeda que o PP creou hai 6 anos, cando se adicou a despilfarrar tras a moción de censura. Obviamente vaise reducindo a parte bancaria de xeito obrigatorio, xa que o goberno central está a controlar a economía municipal, porque se polo PP de Mos fose, seguiriamos a gastar sen control.\nA débeda real do concello de Mos, que queremos lembrar leva gobernado polo PP desde hai 8 anos e medio, é de 11.307.212 euros. Unha gran cantidade para un concello como o de Mos, froito da pésima política económica que fai o goberno.\nSe debe aos bancos 9,5 millóns, e en facturas 1,717.352 euros. Os politicuchos que temos no concello, fanse trampa a si mesmos cando len os datos do informe de intervención, cual tahures económicos que tanto abundan no PP. Só din o que lles vai ben, e non se cortan ao dicer que hai un superavit de 452,000 de euros, pero o que non din e que este superavit é irreal, porque obviamente tes superavit se non pagas as facturas, algo obvio pero moi útil para enganar aos cidadáns.\nO “superavit” vaise meter nas partidas do orzamento de este ano que se ven reducidas ao pagar facturas do ano pasado. Ou sexa, que lles queda máis diñeiro no orzamento 2017 para seguir apañando votos.\nUnha vez máis, un goberno do PP prepotente e unha alcaldía inmersa no máis absoluto narcisismo, leva ao noso concello a unha nefasta deriva económica\nMos a 30 de marzo do 2017\nA oficina do catastro un feito grazas a moción do BNG\nEnmendas orzamentos xunta 2017


Novo foro sobre os ríos galegos e a pesca da troita.\nSecundino (Autor da web) 3/01/2014 01:30\nEspero que este foro non teña os problemas dos anteriores que a maior parte das veces non funcionaban.\nEfectivamente sigo vivo, desanimado pero vivo.\nOs ríos galegos?: unha mágoa auténtica, abandonados totalmente. é por suposto a miña opinión, enfrentada os que mandan que dicen "que nunca estuveron mellor". Debe referirse os seus bolsillos e as súas situación persoais.\nO feito é que para ver ríos que non estén "tocados" hai que soñar e retroceder uns cantos anos atrás.\nO que non esté de acordo que o diga, eu estos anos anduven por ríos de sona como Navia, Neira, Sardiñeira, Louzara, Arnoia, Miño, Avia, Barbantiño, Limia, Mao, e un longo etc. Todos estaban tocados dos "puríns", da contaminación galopante e un longo etc.\n¿Que ríos quedan sans en Galicia?.\nE as troitas?,...Mellor ver a lista de desfeitas da páxina web...\nSaudos a todos os foreiros e a ver si movemos esto.\nEspero que Melodisoft funcione e nos deixe expresar a nosa opinión...neste foro...\n» Novo foro sobre os ríos galegos e a pesca da troita. « - Secundino (Autor da web) - 3/01/2014 01:30\nRe: Novo foro sobre os ríos galegos e a pesca da troita. - Antonio - 22/02/2014 19:19\n>Espero que este foro non teña os problemas dos anteriores que a maior parte das veces non funcionaban. >Efectivamente sigo vivo, desanimado pero vivo. >Os ríos galegos?: unha mágoa auténtica, abandonados totalmente. é por suposto a miña opinión, enfrentada os que mandan que dicen "que nunca estuveron mellor". Debe referirse os seus bolsillos e as súas situación persoais. >O feito é que para ver ríos que non estén "tocados" hai que soñar e retroceder uns cantos anos atrás. >O que non esté de acordo que o diga, eu estos anos anduven por ríos de sona como Navia, Neira, Sardiñeira, Louzara, Arnoia, Miño, Avia, Barbantiño, Limia, Mao, e un longo etc. Todos estaban tocados dos "puríns", da contaminación galopante e un longo etc. >¿Que ríos quedan sans en Galicia?. >E as troitas?,...Mellor ver a lista de desfeitas da páxina web... >Saudos a todos os foreiros e a ver si movemos esto. >Espero que Melodisoft funcione e nos deixe expresar a nosa opinión...neste foro...


VINTE ANOS DE CONTOS DO VALADOURO - Vasoiras de xibarda\nVINTE ANOS DE CONTOS DO VALADOURO\nCúmprense vinte anos da presentación dunha obra que marcou o devir cultural dunha comarca enteira.\nA finais do verao de 1998 presentábase Contos do Valadouro, unha xoia da literatura oral asinada por Xesús Pisón, Isaac Ferreira e Manuel Lourenzo.\nAquela primeira edición, presentada en Ferreira do Valadouro no mes de setembro, fora publicada polo desaparecido selo A Nosa Terra en agosto, e cinco meses despois, en xaneiro de 1999, a editora viguesa lanzaba unha nova edición.\nSería en outubro de 2005 cando Ediciós do Castro se fixese cos dereitos de publicación, realizando unha terceira, aumentada, e por agora, definitiva edición. Unha curiosidade: esta última tiraxe a cargo do novo selo, non gozou de presentación oficial. Tal eventualidade non repercutiu negativamente nas vendas, pois os exemplares desapareceron dos trinques nun breve espazo de tempo. Anos despois, ante a insistencia dos libreiros, Ediciós do Castro puxo en circulación as derradeiras ?e considerábeis- remesas arrombadas nos seus almacéns.\nXa que nos metemos en fonduras, lembraremos outra curiosidade, agora un sucedido vinculado ao traballo de recolleita.\nAconteceulle a Xesús Pisón nas proximidades dunha casa á que se dirixía en busca de información. Tras as presentacións e a xustificación da visita, unha aldeá con mal xenio proferiu a seguinte cuestión: ?Vostede é poeta, verdade? Os poetas foron os culpábeis da guerra e de todas as calamidades??, e o abraiado Xesús houbo de marchar sen obter máis testemuño ca as imprecacións da azourida muller.\nPara que Contos do Valadouro chegase ás mans dos lectores, os autores houberon de interrogaren ducias de veciños en idade provecta, pescudaren centos de narracións orais e ?asaltar? memorias ancoradas en tempos recuados.\nA angueira prolongarase durante anos, pois o labor compilador de Pisón, Ferreira e Lourenzo comezou moito antes de teren definido o destino da súa pescuda.\nFogares visitados, camiños tripados, horas de escoita e numerosos ?confidentes? esparexidos pola xeografía valeca, supuxeron os alicerces básicos da intendencia; máis tarde chegaría a redacción, a corrección lingüística, a estrutura da colectánea, o deseño de ilustracións por parte de Pisón, a confección do mapa máxico polos metódicos Isaac e Manolo?\nDunha volta, tiven a honra de conducir o amigo Xesús até unha fonte oral. Será na derradeira taberna de Correlos onde o investigador escoite o testemuño dunha ?vítima? da Zarrulada, e así nacerá un texto que reza: ?Á noite un rapaz de Lagoa voltaba para a casa na bicicleta, cando sentiu uns canciños camiñar á par del??\nVan aló dous decenios e pese ao tempo transcorrido, os libreiros do val continúan a recibiren pedimentos de exemplares ?xa imposíbeis de adquirir- de Contos do Valadouro, xa que a obra gaña interese conforme pasa o tempo.\nDe seguro, conviría unha nova edición, outra volta aumentada ?cónstame que existe documentación inédita- e revisada por tres autores en plena vixencia creativa.\nImaxe: Mapa máxico do Valadouro\nComentarios (0) - Categoría: Xeral - Publicado o 18-06-2018 11:02


Toño Monteiro - Escultor: Gostaríame facer o bosque máxico dos oestrimnios\nGostaríame facer o bosque máxico dos oestrimnios\nO escultor ourensán percorre Galicia con unha exposición sobre as tribus locais anteriores aos celta.\nA última exposición do escultor Toño Monteiro, Terras de Oestrimnia, desvela unha faceta descoñecida do artista ourensán: a pasión pola investigación histórica dos máis remotos habitantes destas terras. Dese afán xurdiu unha colección de esculturas que, dende o pasado mes de xuño e ata decembro do 2010 irá percorrendo todas as bisbarras de Galicia.\n-¿Que son os oestrimios?\n-Unha das tribus antigas. Moito antes de que chegasen os celtas coa súa cultura, os seus castros, a súa organización, nestas terras habitaban outros poboadores, cecais con unha vida máis libre, máis nómada e menos estruturada, máis guiada nos seus hábitos diarios pola propia natureza, coas súas lendas e mitos. Eran os coelernos, os cilenos, os caporos, os arroinios, os neiros, os guigurros, os aidones, os tiburos, os oestrimnios... Non é unha invención miña. Deles falan historiadores, mercaderes e cartógrafos como Ptolomeo, Estrabón, Plinio ou Trileuco, e sitúanos xeograficamente nas terras da hoxe Galicia. O que eu fixen, foi votar man da imaxinación e crear unha escultura para cada un e, sempre que foi posible, cos materiais propios da zona. Nalgún caso son deuses e deusas, calaberas, raíñas, barcos, ninfas, guerreiros ou máscaras.\n-¿E como xurde a idea?\n-En realidade esto ven de moi atrás. Eu son discípulo de Xaime Quesada e era él quen me empezou a contar historias dos oestrimnios, dos guigurros, de lendas antigas, e eso acabou sembrando unha curiosidade en min. Agora, despois do seu falecemento, pareceume que debía recuperar aquel entusiasmo seu e investigar con máis profundidade para facer unha obra con esta base. Así que a través de Internet, e coa axuda de rapaces de A Baixa Limia, amigos, e xente afeccionada a estudar o mundo dos castros, documenteime sobre eses poboadores.\n-¿Atopou moitos datos?\n-Moitos non, pero si algúns. As veces a referencia a unha antiga danza na que se disfrazaban como se fose o entroido, as veces un ritual, ou unha celebración de cando nacía ou morría alguén. Entón eu imaxinaba cómo sería ou a máscara, ou o sentimento da festa, ou a deusa a que lle adicaban o ritual. Cada obra vai con datos que recollimos sobre a tribu na que se basa ou onde máis o menos viviron.\n-¿Haberá unha segunda parte desta exposición?\n-O meu mestre e máis eu, andábamos dándolle voltas a crear un espazo artístico nun marco natural. O que nós chamábamos o bosque máxico dos oestrimnios. Sería como un labirinto de tullas, rochas e carballos con musgo e líquenes, e ir colocando en pequenos claros as esculturas dos oestrimnios. En realidade podería ir en calquera concello que dispuxera de terreos para facelo, pero nós pensábamos que si se materializaba ese gran parque en Montealegre do que se falaba que serían máis de douscentos mil metros, sería un lugar ideal. E eso ando intentando, cumprir aquel sono do meu metre e facer o bosque máxico dos oestrimnios aquí. Eu estou disposto a traballar de xeito altruista, pero necesitaría que alo menos me pagasen os materiais porque a verdade é que eu non podo acometer so un proxecto desta envergadura.\nEtiquetas: ARTICULOS, ENTREVISTAS


Intervencións artísticas, visitas guiadas e música no Museo de Pontevedra para festexar o Día Internacional dos Museos - ZoompontevedraZoompontevedra\nO martes 18 o Museo de Pontevedra vai festexar o Día Internacional dos Museos cunha intervención artística baseada nunha acción de creación participativa na área de cristal do edificio Castelao na que un grupo de artistas (xestionado por Paspallás) creará un mural que vai virar ao redor do lema que o ICOM estableceu para esta efeméride: “O futuro dos museos: recuperar e reimaxinar”.\nEsta intervención, á que o Museo convida a participar a todas as persoas que o desexen, será ao longo de todo o día, desde as 11:00 ata as 19:00 h.\nAdemais desta actividade, que busca activar o espazo do museo como lugar de acción aberto e participativo, a pianista de formación internacional, María Domínguez Pérez, ofrecerá un recital ao piano cun pase ás 13:00 e outro ás 20:00 h.\nDúas visitas guiadas ás 11:00 e 12:00 h e aás 18:00 e 19:00 h. completarán as actividades deste día tan sinalado. Para participar nelas precísase inscrición.\nOUTRAS ACTIVIDADES COMPLEMENTARIAS PARA O RESTO DA SEMANA\nVisita guiada aos edificios Castelao e Sarmiento (18:00 h) (con inscrición previa*).\nVisita guiada ás Ruínas de Santo Domingo ás 12:00 h. Sen inscrición previa. Visita guiada aos edificios Castelao e Sarmiento ás 18:00 h (con inscrición previa*).\nVisita guiada aos edificios Castelao e Sarmiento ás 18:00 h (con inscrición previa*).\nVisita presentación da exposición “Galicia, de Nós a nós” ás 12:00 h (con inscrición previa*).\nConcerto de Laura LaMontagne & PicoAmperio ás 22:00 h (con inscrición previa*).\n*Para solicitude de visitas con inscrición previa, o horario de atención de correo electrónico educacion.museo@depo.es será de 08:00 a 14:30 h de luns a venres.\nSe se quere reservar a visita durante a fin de semana, requírese chamar ao seguinte número 986 804 100.\nDía Internacional dos Museos 2021: “O futuro dos museos: recuperar e reimaxinar”\nCada ano desde 1977, o ICOM organiza o Día Internacional dos Museos, un momento excepcional para a comunidade museística internacional.\nO obxectivo do Día Internacional dos Museos (DIM) é concienciar sobre o feito de que os museos son un importante medio para o intercambio cultural, o enriquecemento das culturas, así como para o desenvolvemento da comprensión mutua, da colaboración e da paz entre os pobos.\nOrganizados cada 18 de maio ou ao redor desa data desde hai máis de 40 anos, os eventos e actividades planeados para celebrar o DIM poden durar un día, unha fin de semana ou incluso toda a semana.\nCada vez son máis os museos por todo o mundo que participan nesta celebración mundial: o ano pasado foron 37.000 museos os que tomaron parte no evento en 158 países e territorios.\nCo tema “O futuro dos museos: recuperar e reimaginar“, o Día Internacional dos Museos 2021 convida os museos, aos seus profesionais e ás comunidades para crear, imaxinar e compartir novas prácticas de ( co)creación de valor, novos modelos de negocio para as institucións culturais e solucións innovadoras para os retos sociais, económicos e ambientais do presente.


A Plataforma Sarriana polo Río cualifica a nova ponte do Toleiro como “a ponte da vergoña” – EnComún\nPolémica en torno aos traballos de encauzamento do río Sarria\n•Este colectivo afirmou que as declaracións no Xulgado de Sarria de dous imputados confirman que as obras da Confederación “estanse a realizar sobre a ilegalidade”\nVista xeral da nova ponte do Toleiro, unha das primeiras actuacións que se están a contemplar dentro do proxecto de encauzamento do río Sarria. EC\n• A nova ponte do Toleiro comeza a visualizarse na paisaxe da ribeira urbana de Sarria. Á par que a imaxe da zona do Malecón vai tomando un novo aspecto, seguen producíndose reaccións paralelas que teñen que ver coa xestión e a posta en marcha deste polémico proxecto.\nSEGÚN A PLATAFORMA, AS OBRAS DA PONTE NON PODERÍAN TER CONTINUADO DE NON PRODUCIRSE A CORTA DENUNCIADA\nA comezos deste mes, a Plataforma Sarriana polo Río emitiu unha nota informativa na que alude ás declaracións como imputados de dous responsables da obra de encauzamento do río Sarria, promovida pola Confederación Hidrográfica Miño-Sil. Estas declaracións realizáronse no Xulgado de Sarria, onde se está a instruír o procedemento penal por un presunto delito de quebrantamento da medida cautelar de paralización da corta nas ribeiras do río Sarria.\nSegún explicaron dende este colectivo cidadá, “máis aló do recoñecemento dos feitos que tiñan sido denunciados pola Plataforma Sarriana polo Río, a importancia destas declaracións deriva de que as mesmas poñen de relieve que as obras do Toleiro, que nesa altura estaban iniciándose, non poderían ter continuado de non terse producido a corta denunciada”.\nNeste sentido, as declaracións no Xulgado dos dous responsables da obra de encauzamento do río “confirman a análise realizada no seu día pola Plataforma”. Este colectivo explicou que “a nova ponte do Toleiro, levantada pola Confederación, estase a construir sobre a ilegalidade, xa que se fixo por unha tala prohibida pola normativa de protección do Camiño de Santiago”. Ademais, a Plataforma apuntou que esta ponte “se fixo sobre o incumprimento das ordes xudiciais”, en referencia á medida cautelar de paralización da corta.\nVista frontal da zona de paso da nova ponte do Toleiro. (Foto cedida: Plataforma Sarriana polo Río).\nAS OBRAS FIXÉRONSE “CUN DESPREZO ABSOLUTO POLA LEI E AS RESOLUCIÓNS XUDICIAIS”\n“As obras non podían seguir adiante de ningún modo sen derribar precisamente esa nogueira que a lei e unha orde xudicial protexían”, denuncian dende a Plataforma Sarriana polo Río. Este colectivo criticou que “os responsables do proxecto decidiron eliminar ese obstáculo dando mostras, máis dunha vez, dun desprezo absoluto pola lei e polas resolucións xudiciais”.\nA Plataforma considera que a nova ponte do Toleiro “é a ponte da vergoña”, xa que “non era necesaria”, citando o texto do proxecto de encauzamento onde se recoñece que “esta pasarela no genera una obstrucción excesivamente elevada al paso de la avenida”. Dende este colectivo denuncian que “foron derrubados sen motivo os centenarios piares de mampostería de lousa da vella ponte, e sustituironse por unha ponte que, tal e como sinalou a Escola Galega da Paisaxe, ten un gran impacto visual e non armoniza nin co resto das intervencións previstas ni coa contorna”.•


A feira cabalar recupera o espírito máis tradicional do San Marcos - Canal Rías Baixas\nNOIA> A feira cabalar celebrarase o día 25 como acto central das festas de San Marcos. Ademais das competicións e do concurso de pura raza , esta cita supón a recuperación dunha tradición popular. s .\nXunto coas de Padrón, Tui e Mondoñedo, a feira cabalar de Noia é unha das máis importantes citas equinas de Galicia. O día 25 ás nove e media da mañá abriranse no recinto de San Lázaro as inscricións para os distintos concursos morfolóxicos tanto de pura raza como de cabalos cruzados.\nUn ano máis, a feira noiesa acollerá diversas probas puntuables para a Decimo quinto campionato galego de andadura. A recuperación da andadura supón a posta en valor disciplina ancestral galega, tarefa na que leva anos traballando a Federación Hípica de Galicia.\nDurante toda a xornada desenvolveranse tamén exhibicións de cabalos e espectáculos de doma. Haberá tamén unha escola infantil de monta de poni para os máis pequenos. A entrega de premios terá lugar pasadas as dúas da tarde e oscilarán entre os 120 e os 30 euros nas distintas categorías.\nArtigo anteriorOs funcionarios esixen dignidade en contra os recortes\nSeguinte artigoO turista internacional, principal obxectivo da Mancomunidade do Salnés


Durante o mes de novembro de 2020 compartimos tres pílulas de formación sobre violencias machistas, desde diferentes olladas. As diferentes profesionais que participaron desta actividade trasladaron, desde a súa experiencia profesional, as súas impresións sobre a normalización da violencia de xénero e sexual na mocidade, as ciberviolencias machistas, e a representación da violencia de xénero nos medios de comunicación.\nA normalización e mesmo naturalización das relacións de poder desiguais de xénero desde a infancia é chave para a reprodución do sistema heteropatriarcal. Ao tempo, a nosa sociedade e as súas diversas mensaxes (no ámbito da familia, na escola, nos medios, nas redes, na pornografía, etc.) rematan por conformar e consolidar aprendizaxes de ríxidos modelos de relación de dominación e submisión, de comportamentos relacionados coas violencias cotiás ou de “baixa intensidade”, etc.\nCon Vanessa Rodríguez Pousada\nCon Vanessa Rodríguez Pousada: Psicóloga Xeral Sanitaria, Psicopedagoga e Sexóloga. Profesora Colaboradora no Máster de Psicopedagoxía da UOC. Membro fundadora de ASEIA e vicepresidenta de Sogasex. Conta cun longo percorrido na intervención terapéutica e na educación sexual na infancia, adolescencia e nas familias.\nAo tempo que as relacións desiguais de xénero teñen o seu espazo no mundo físico e real, tamén levan tempo trasladándose ao mundo virtual, polo que tamén é preciso prestar atención ao desafío de como mudar este modelo, fomentando que mulleres e homes se relacionen a través das tecnoloxías da información dun xeito saudable e respectuoso.\nCon Sara Vierna Fernández\nEducadora social experta en igualdade de xénero e educación emocional. Máster en Xénero e Políticas de Igualdade da Universitat de València no que se especializou na área de investigación, polo que obtivo I Premio de igualdade Olga Quiñones da mesma universidade co traballo “Neoprincesas de tocador”. Posgrao de Educación Emocional e Coaching Educativo na Universidade da Coruña. Desde entón continúa a súa formación profesional neste eido sempre desde unha perspectiva feminista. Na actualidade fórmase en comunicación non violenta, mindfulness e integración relacional.\nDesde o 2012 desenvolve o seu traballo como formadora e consultora en igualdade e educación emocional deseñando proxectos e impartindo formacións para previr as violencias machistas en infancias, adolescencias, ANPAS, profesionais e outras entidades públicas e privadas que desexen incidir nos procesos de empoderamento, igualdade, equidade humana e desenvolvemento persoal.\nOs medios de comunicación teñen unha enorme importancia como axentes socializadores e responsables da produción e reprodución de estereotipos de xénero, polo que nesta palestra abordaremos a urxencia de incorporar á comunicación unha mirada feminista.\nCon Ana Sanmartín López\nLicenciada en Ciencias da Información pola Universidade de Santiago de Compostela, iniciou a súa andaina profesional na prensa escrita, no xornal La Voz de Galicia, pero desde hai xa 25 anos centrou a súa traxectoria no xornalismo audiovisual. Comezou a traballar en 1995 na Televisión de Galicia. Desde entón, tanto na sección de Informativos como na redacción de Programas, foi guionista, presentadora, editora e desempeñou outros cargos e responsabilidades.\nNo ano 2005 entrou en contacto co feminismo a través da serie documental Muller, para a Televisión de Galicia, da que foi guionista. A partir de aí comeza outra faceta profesional na militancia dun xornalismo con perspectiva de xénero, dirixindo as series documentais “Lo que la verdad esconde: El caso Asunta” (2016), e “El caso Alcàsser” (2019). Ten participado como relatora en numerosos congresos e seminarios, desde o 1º Congreso Internacional contra a Violencia de Xénero, celebrado en Santiago de Compostela no ano 2011, até a Xornada sobre Violencia Sexual do Consello da Cultura Galega, en novembro de 2019. É integrante de Xornalistas Galegas desde os inicios da asociación, en xullo de 2018.


Bóveda ou Bóbeda? | Celtia: o que nunca che contaron sobre Galicia\nBóveda ou Bóbeda?\nSubmitted by admin on Fri, 09/07/2018 - 18:36\nAcabamos de pasar o día da Galiza mártir dedicada a Alexandre Bóveda. O apelido e topónimo Bóveda semella falar dunha bóveda de construción romana. Pero no lugar onde aparece o topónimo nin de lonxe sabían nada de construción de bóvedas. Sen embargo a wikipedia parece afirmar o contrario:\nUnha bóveda é unha construción arquitectónica, de sección curva, que permite cubrir o espazo comprendido entre dous muros, piares ou columnas.\nComo topónimo, Bóveda pode referirse a:\nBóveda, concello da provincia de Lugo;\nBóveda, parroquia de dito concello;\nBóveda, lugar de dita parroquia;\nBóveda, parroquia do concello de Begonte;\nBóveda, parroquia do concello de Lugo;\nO Castro de Bóveda, lugar de dita parroquia;\nBóveda, parroquia do concello de Vilar de Barrio;\nBóveda de Amoeiro, parroquia do concello de Amoeiro;\nSantalla de Bóveda de Mera, parroquia do concello de Lugo;\nBóveda de Mera, lugar de dita parroquia;\nBóveda, lugar da parroquia de Churío do concello de Irixoa;\nA Bóveda, lugar da parroquia de Miñotos, no concello de Ourol.\nEn Castela e León\nLa Bóveda del Toro, na provincia de Zamora;\nAlexandre Bóveda, político galego (1903-1936);\nJosé Bóveda Formigo, sindicalista galego (m. 2007);\nJorge Emilio Bóveda, escritor galego (n. 1975).\nQue significa o bóveda celta, o bóbeda? Xa o podedes adiviñar a vaca (ou as vacas) está dobre. Comunicaban a todo o mundo que ese era un lugar onde as vacas estaban dobres, tiñan abundante pasto e, como consecuencia, eran grandes, dobres.\nDesde logo, considerada como palabra celta non pode ter v, pois o v non é unha letra celta, como acabamos de ver. A afirmación romana de que en España non distinguiamos o b e o v xa ten unha razón: o v non existía en celta e só pronunciaban o b.\nDicían "Beati hispani quibus vivere est bibere". Felices os españois para quen vivir é beber (xa que as palabras “vivere” e “bibere” soaban exactamente iguais en certas zonas de España como Galicia e o norte de Portugal).


Revisión como estaba o 30 de novembro de 2018 ás 19:33\n5 bytes eliminados , hai 2 anos\nvilla > vila\nRevisión como estaba o 31 de agosto de 2018 ás 01:41 (editar)\nRevisión como estaba o 30 de novembro de 2018 ás 19:33 (editar) (desfacer)\n(villa > vila)\nO territorio pertenceu primeiro á provincia de [[Lusitania (provincia)|Lusitania]], logo á [[Tarraconensis]] e finalmente constituíuse a [[Gallaecia]], xa no [[século III]]. Esta dividiuse en tres [[conventus iuridicus|conventos]] (demarcacións) xurídicos: [[convento bracarense|bracarense]], [[convento lucense|lucense]] e [[convento asturicense|asturicense]]. O latín foi substituíndo as linguas anteriores nun proceso que remataría probabelmente no [[século III]] d.C.\nOs medios de subsistencia continuaron a ser os mesmos; na organización económica resultan relevantes dous elementos: dunha parte, a introdución da ''[[villa]]vila'' romana, residencia rural de luxo e explotación agrícola a un tempo, que se expandiría a partir do século III; doutra, o aproveitamento de minas, en especial de ouro, que decaería no [[século II]]. Nas minas empregábanse escravos, mais as ''villae'' foron atendidas por [[colono]]s. A estrutura social [[Cultura Castrexa|castrexa]] persistiría longo tempo en forma de aristocracia indíxena romanizada e de poboación rural.\nNa Gallaecia o [[cristianismo]] foi introducido serodiamente, a mediados do século III, por soldados da [[Legio VII Gemina]]. Un episodio notorio foi a difusión do [[priscilianismo]] a fins do [[século IV]].\nTraído desde "https://gl.wikipedia.org/wiki/Especial:MobileDiff/5003185"


Ayuntamiento de A Coruña (via Public) / A Coruña celebrará este domingo a diversidade con numerosas actividades lúdicas, abertas á cidadanía e sen barreiras no marco do Festival de Artes pola Inclusión Cultural FESTI=\n12/01/2017 | News release | Distributed by Public on 12/01/2017 11:35\nO FESTI=, Festival de Artes pola Inclusión Cultural, impulsado polo Concello da Coruña e a Fundación Emalcsa, culminará este domingo unha programación inclusiva e libre de barreiras este domingo, 3 de decembro, no que se conmemora o Día Internacional da Diversidade Funcional e Sensorial. A proposta comezará ás 12.00 horas, na praza de María Pita, nun acto protagonizado e organizado por 28 entidades sociais da cidade e da área metropolitana vinculadas ás diversidades, Baixo un mesmo paraugas. Tras a lectura dun manifesto, no que tamén estarán presentes o alcalde da Coruña, Xulio Ferreiro, e a concelleira de Igualdade e Diversidade, Rocío Fraga, terá lugar unha actuación con sorpresa de Guadi Galego e, de seguido, de María Fumaça, proxecto da cantante Uxía, xa no marco do FESTI=, que conta co apoio de Luckia, Vegalsa, Repsol e a Fundación María José Jove. Ao mediodía, a actividade trasladarase ao Centro Ágora. No equipamento municipal terá lugar un xantar aberto á veciñanza e actuacións, desde as 14.30 horas, de Demusicade, Torre de Babel --16.00 horas-- e Tres por Cuatro presentando a Robert Pier e alumnado --17.00 horas--, ademais da proxección de Un día de cine, ás 17.30 horas. De seguido, contra as 18.00 horas, presentarase a montaxe ensaiada estes días nos obradoiros de La Quinta del Arte; ás 18.30 horas, o obradoiro Un museo en movemento, da Asociación de Amigos do Museo de Belas Artes e, ás 19.00 horas, o espectáculo en lingua de signos e oral Unhas gafas como as do avó, de Caxoto. Finalmente, ás 20.00 horas, Guadi Galego pechará a programación cun concerto do seu disco O mundo está parado no auditorio. As entradas para esta actuación --que son gratuítas-- xa se poden recoller a través da páxina web www.ticketea.com.\nA última parada do FESTI= terá lugar o 14 de decembro, cando La Quinta del Arte estree a montaxe La gran boda no teatro Rosalía de Castro ás 18:30 horas. A programación completa e dossier do festival pódese consultar no web municipal www.coruna.gal/igualdade/festigual\nO Festi= presenta os resultados da primeira convocatoria do programa Cultura Accesible e Inclusiva, a través da que se desenvolveron 7 proxectos inclusivos no que participaron 10 entidades culturais e sociais da cidade. A iniciativa impulsada polo Concello da Coruña e a Fundación Emalcsa, que xa vai pola segunda edición, ten como obxectivo favorecer a inclusión e a accesibilidade das persoas con diversidade funcional, sensorial ou cognitiva na vida cultural e artística, excluíndo calquera barreira ou impedimento que dea lugar á súa discriminación.\nNo programa colaboran diversas institucións do ámbito privado. A este respecto, esta mañá o alcalde da Coruña, Xulio Ferreiro, e o presidente de Luckia, José González Fuentes, asinaron no Pazo de María Pita o convenio de colaboración mediante o cal a empresa de xogo e entretemento pasa a formar parte da lista de empresas patrocinadoras. Tal e como destacou o alcalde, 'a ampliación deste programa, fundamental para acadar unha cidade máis xusta coas diversidades e accesible, e a realización de propostas como o FESTI=, é posible grazas á colaboración de numerosos axentes implicados, como é o caso hoxe de Luckia, que se suma como patrocinador do programa'.


Amaterasu - Wikipedia, a enciclopedia libre\nAmaterasu por Utagawa Kunisada\nAmaterasu (kanji: 天照, katakana: アマテラス) é a deusa Shinto do Sol, a antecesora mítica da familia real do Xapón. O seu nome completo é Amaterasu-ō-mi-kami (天照大神, en galego "deusa gloriosa que brilla no ceo").\nAmaterasu naceu do ollo do deus Izanagi cando estaba a se purificar nun río. Ela converteuse na gobernante do Takamagahara.\nKojiki, a primeira crónica sagrada xaponesa, recolle a lenda da súa creación e da súa relación cos outros deuses. Coñécese xeralmente a Amaterasu como unha muller, a pesar que o Kojiki non distingue o seu sexo (o xaponés antigo non tiña pronomes como el ou ela). Outros libros, como o Hotsuma Tsutae, descríbena como un home.\nAmaterasu está considerada como a inventora do cultivo do arroz e do trigo, o uso de vermes da seda. O máis importante templo dedicado a Amaterasu está na en Ise, na illa de Honshu. O templo bótase abaixo e reconstrúese cada vinte anos. Nese templo está representado como un espello.\nA súa festa é o 17 de xullo, celébrase con procesións nas rúas en todo Xapón. O 21 de decembro, o solsticio de inverno, celébrase a súa saída da cova, na que se agachara cando o seu irmán, Susanowo, deus do mar e das tormentas, baixou a terra e destruíu todas as colleitas de arroz de Amaterasu. Ata a fin da Segunda Guerra Mundial, a familia real xaponesa proclamábase descendente de Amaterasu, e oficialmente o emperador estaba considerado unha divindade.\nTraído desde «https://gl.wikipedia.org/w/index.php?title=Amaterasu&oldid=4257970»\nA última edición desta páxina foi o 25 de marzo de 2017 ás 12:43.


Un home queima con gasolina a súa ex parella e a nai dela en Bertamiráns - Galiza - Sermos Galiza - Diario de intereses galegos\nB.V 28 Xaneiro 2013 12:28 h.\n[Imaxe: Susete Ferrol]\nhome queima gasolina súa ex parella\nMáis un caso de violencia machista na Galiza, desta volta en Bertamiráns, na comarca da Amaía.\nA garda civil busca o home que lle botou gasolina por riba á ex parella e a nai dela, de quen coidaba por estar enferma, para despois prenderlles lume.\nSegundo testemuñas veciñais, os feitos producíronse en plena rúa e por volta das dez da noite.\nO autor dos feitos agardaba polas mulleres, de 61 e 87 anos, no portal do inmoble en que vivían.\nApós o ataque, que realizou coa cara tapada por unha capucha, fuxiu. Elas foron transladadas ao hospital da Coruña. As queimaduras que sofre a ex compañeira do agresor son moi graves, polo que o seu prognóstico é reservado. Contra el había ditada unha orde de afastamento.


Habitación | Dúbidas do galego\n13 Xuñ 2013\nHoxe hai moitas ferramentas para garantir que os nosos escritos teñen unha ortografía adecuada. Os programas de procesamento de texto máis usados teñen a posibilidade de instalar un corrector automático que, no caso do galego, sinala erros na escritura dunha determinada palabra. Tamén existen recursos en liña que cumpren esa función.\nMais que ocorre con aquelas palabras que aínda sendo idénticas na forma ao castelán teñen significados distintos? Pois nese caso, o corrector non pode axudar, polo momento. De aí que veña ben estudar galego e ter coñecementos profundos da lingua cando queremos falar e escribir con propiedade.\nUnha desas palabras que os correctores van validar é habitación. Porque en galego existe habitación mais non co sentido do significado máis habitual da palabra castelá: “nunha vivenda, cada un dos espazos separados por un tabique destinados a comer, durmir…”. Para ese significado, en galego empregaremos cuarto.\nAínda máis habitual é utilizar habitación como sinónimo de espazo na vivenda destinado a durmir. “Estoy llorando en mi habitación, ella se ha ido con un niño pijo”. Neste caso, en galego podemos empregar cuarto ou dormitorio. “Estou a chorar no meu cuarto (ou dormitorio), ela marchou cun neno relambido”.\nEntón, cando usaremos habitación no noso idioma? Habitación significa construción destinada á vivenda ou acomodo dos animais. Empregaremos a palabra como sinónimo de vivenda ou lugar no que pasar a noite. “Xosé e María acabaron pasando a noite nun presebe de Belén ao non encontraren habitación”. Tamén se pode utilizar o termo para referirnos á acción de habitar. “Garantir a habitación dos chalés adosados non foi unha prioridade do construtor nin da Concellaría de Urbanismo”.\nEnlaces de correctores:\nWeb de Imaxin, empresa responsable dos correctores ortográfico e gramatical para procesadores de texto.\nWeb de Ortogal, corrector en liña da Universidade de Vigo.\nPublicado en galego xenuíno,Lingua e etiquetado cuarto,dormitorio,habitación\n5 reflexións sobre “Habitación”\nendlciastgo o Xuño 14, 2013 ás 12:44 pm dixo:\nEncántame a tradución de pijo por relambido, téñome atopado moitas veces na tesitura e non souben por onde saír (saín poñendo pigho en cursiva, pero non che é o mesmo)\nTampouco non sabía que existía habitación en galego.\nGraciñas polo blog.\ncequelinhos o Xuño 14, 2013 ás 3:35 pm dixo:\nGraciñas por seguir o blog. Apertas\nJavier Pico (@javier_fazouro) o Xuño 15, 2013 ás 11:14 pm dixo:\nCando me atopo nunha dúbida dese tipo, non atopo un termo axeitado e reformular a frase non é unha opción, acabo usando o préstamo entre aspas.\nO feito de empregar o ‘gh’ en lugar do ‘j’ non galeguiza máis o extranxeirismo. Nin creo que represente o idioma.\nJohnf475 o Xuño 14, 2014 ás 4:23 pm dixo:\nAs a Newbie, I am continuously searching online for articles that can aid me. Thank you deakeegebeke\nJohnd747 o Xuño 14, 2014 ás 4:24 pm dixo:\nWrite more, thats all I have to say. Literally, it seems as though you relied on the video to make your point. You clearly know what youre talking about, why throw away your intelligence on just posting videos to your weblog when you could be giving us something enlightening to read? cefekeccfdkb\nDeixa unha resposta a endlciastgo Cancelar a resposta


Mediante o uso de formularios pode definir como presentar os datos. Abra un documento de texto ou unha folla de cálculo e insira os controis, como botóns e caixas de lista. Nas caixas de diálogos de propiedades dos controis, pode definir os datos que se van mostrar nos formularios.\nCrear formularios co Asistente de formularios\nEn LibreOffice pode usar o Asistente de formularios para crear formularios:\nAbra o ficheiro de base de datos onde quere crear o novo formulario.\nNo panel esquerdo da xanela da base de datos, prema na icona Formularios.\nPrema Usar o asistente para crear un formulario.\nPrema Crear un formulario en visualización de deseño.\nÁbrese un novo documento. Use os Controis de formulario para inserir controis de formulario.\nPrema a icona Formularios para acceder aos formularios creados desde a xanela de base de datos actual. Alén diso, pode usar as iconas Controis de formularios para engadir controis de formularios de base de datos a calquera documento de Writer ou Calc, aínda que eses documentos non se listarán na xanela de base de datos.\nTitle is: Traballar con formularios


[A Coruña] Construíndo a República en Catalunya + festa - Isca!\n[A Coruña] Construíndo a República en Catalunya + festa\nComo xa temos analizado, o proceso soberanista catalán é hoxe a maior ameaza para a estabilidade do réxime español e o sistema que sustenta, pois aspira a tronzar por fin o “consenso constitucional” herdeiro do franquismo. Cómpre entender a independencia como a ferramenta imprescindíbel que nos permitirá tomar as redes do noso futuro e transformar radicalmente a realidade. Evidentemente, dispor dun estado propio non supón por si mesmo un cambio de sistema socio-económico mais é unha necesidade imprescindíbel se queremos dispor de condicións reais para facelo.\nÉ, pois, o proxecto independentista o único transformador digno de tal nome e, amais, a única vía posíbel, nestes momentos, de ruptura democrática co réxime para abrir as portas a un proceso constituínte co dereito a decidilo todo. De como avanza e se constrúe a nova República organizamos unha palestra coa presenza do deputado da CUP-Crida Constituent Albert Botran o vindeiro sábado 27 a partir as 19:30h no pub O Patachim (Rúa Beiramar, 16. A Coruña).\nAo rematar, e co gallo de realizar un pequeno convivio anterior á XV Asemblea Nacional do BNG do día seguinte tamén na cidade da Coruña, organizamos unha festa con petiscos e pinchada de música.\nPásao e pásate!


Comprar polvo BMS-564929 (627530-84-1) hplc≥98% | AASraw\n/ produtos / SARM / BMS-564929 po\nSKU: 627530-84-1. categoría: SARM\nAASraw está con capacidade de síntese e produción de gramo a orde masiva de polvo BMS-564929 (627530-84-1), baixo a regulación CGMP e sistema de control de calidade viable.\nPolvo BMS-564929 é un modulador selectivo de receptores de andrógenos en investigación, que está sendo desenvolvido por Bristol-Myers Squibb para o tratamento dos síntomas da decadencia relacionada coa idade dos niveis de andróxenos en homes ("andropausa"). Estes síntomas poden incluír a depresión, perda de masa muscular e forza, redución da libido e osteoporose. Con base nestes resultados, o polvo BBMS-564929 parece ser un SARM anabólico ideal\nVídeo en po BMS-564929\nPolvo I.BMS-564929 Caracteres básicos:\nnome: Polvo BMS-564929\nPeso molecular: 305.71638\nPunto de fusión: 175 184- ºC\nTempo de almacenamento: Seco e escuro a 0 - 4 ° C a curto prazo (días a semanas) ou -20 ° C a longo prazo (meses a anos)\nPolvo BMS-564929 (627530-84-1) en ciclo de musculación\nNomes de po BMS-564929\nUso en po en bruto de BMS-564929\nO polvo BMS-564929 é un modulador de receptor androgénico selectivo (AR) de tecido non esteroide altamente potente e activo. O polvo BMS-564929 é un agonista AR subnanomolar in vitro, é altamente selectivo para o AR contra outros receptores de hormonas esteroides e non exhibe interaccións significativas con SHBG ou aromatase. Os estudos de resposta a dose en ratas masculinas castradas mostran que o po bruto BMS-564929 é substancialmente máis potente que a testosterona (T) na estimulación do crecemento do músculo levador ani e, a diferenza do T, altamente selectivo para o músculo contra a próstata.\nO BMS-564,929 é un composto semellante actualmente en ensaios clínicos humanos tempranos, que é un agonista activo, potente e selectivo oral para receptores de andróxenos (Ki 2.1nM, selectividade funcional 20x para o tecido muscular sobre a próstata) e en estudos sobre ratas castradas. contrarrestar a diminución da masa muscular ao longo do tempo, e con doses máis altas, aínda que aumentou a masa muscular, sen afectar significativamente o tecido da próstata. Sen embargo, reduce os niveis de hormona luteinizante, sendo un composto máis sorprendente 33x que a testosterona, que pode ser un problema humano uso clínico.\nO polvo bruto BMS-564929 únese ben ao receptor de andróxenos e non aos outros receptores de esteroides. O polvo BMS-564929 non ten interaccións con SHBG e non inhibe a aromatase. As probas con ratas mostran unha mellor actividade anabólica, a continuación, o propionato de testosterona na mesma dose, e unha baixa actividade androgênica. En doses máis altas o polvo bruto BMS-564929 inhibe o hipotálamo e / ou o pituary e reduce a secreción de LH e FSH.\nUnha radiografía do complexo de polvo BMS-564929 co LBD do receptor de andróxenos mostra algunhas diferenzas entre o po bruto BMS-564929 ea dihidrotestosterona na súa interacción co LBD do receptor. Estas diferenzas parecen ser o suficientemente grandes como para permitir a mediación do efecto anabólico nos músculos e non o efecto androgênico na próstata. Aínda non está completamente claro como explicar todas as diferenzas.\nO polvo BMS-564929 está oralmente dispoñible e as transformacións metabólicas son máis lentas que nas proionamidas SARM. O tempo de media vida varía de 8 a 14 horas e é posible unha dose baixa.\nAviso en po BMS-564929\nO polvo BMS-564929 é un modulador selectivo de receptores de andrógenos (SARM) investigativo que está sendo desenvolvido por Bristol-Myers Squibb para o tratamento dos síntomas da decadencia relacionada coa idade dos niveis de andróxenos en homes ("andropausa"). Estes síntomas poden incluír depresión, perda de masa muscular e forza, redución da libido e osteoporose. O tratamento con testosterona exóxena é eficaz para contrarrestar estes síntomas pero está asociado a unha variedade de efectos secundarios, o máis grave é a ampliación da próstata, que pode levar á hipertrofia prostática benigna e mesmo ao cancro de próstata. Isto significa que hai unha necesidade clínica para os moduladores selectivos de receptores de andróxenos, que producen efectos anabólicos nalgúns tecidos como o músculo e os ósos, pero sen estimular os receptores de andróxenos na próstata.\nO polvo BMS-564929 é un modulador selectivo de receptor androgénico (AR) co valor Ki de 2.11 ± 0.16 nM.\nO AR é un tipo de receptor nuclear que está activado polas hormonas androgênicas, a testosterona ou a dihidrotestosterona. A función importante é a regulación da expresión xénica.\nO polvo bruto BMS-564929 é un agonista específico do tecido muscular para AR con unha estrutura de hidantoína bicíclico. O polvo BMS-564929 é de aproximadamente 400 selectivo para AR vs. PR e máis que 1000 selectivo para AR vs. GR, MR e ERα e β. Na liña celular C2C12 myoblast, o po bruto BMS-564929 mostra unha potencia de 0.44 ± 0.03 nM en comparación con 2.81 ± 0.48 nM medida para a testosterona.\nNas ratas masculinas castradas, o polvo BMS-564929 en bruto é substancialmente máis potente que a testosterona (T) na promoción do crecemento do músculo levador ani e é altamente selectivo para o músculo contra a próstata. Debido á súa potente actividade oral e selectividade do tecido, espérase que o BMS-564929 po produza efectos clínicos beneficiosos no músculo e noutros tecidos de forma máis segura.\nBMS-564929 po en bruto\nMercado en po en bruto BMS-564929\nComo mercar po BMS-564929 de AASraw\nReceitas en po en bruto BMS-564929:\nNovos SARMS o máis fiable BMS-564929 en po en liña\nEstradiol hexahidrobenzoato (15140-27-9)\nDespropionato de estradiol (113-38-2)


O BNG pregúntalle ao alcalde pola xestión no remate da prórroga da concesión da ORA e do guindastre - Novas - BNG de Santiago de Compostela - BNG - Bloque Nacionalista Galego\nO BNG pregúntalle ao alcalde pola xestión no remate da prórroga da concesión da ORA e do guindastre\nBNG de Santiago 28 xan. 2016 - 15:40\nbng do alcalde da no pola\nA rescisión deste contrato vén derivada de aplicar unha sentenza do Tribunal Superior de Xustiza de Galiza que anulou esta concesión a Setex Aparki\nSantiago de Compostela, 28 de xaneiro de 2016.- O portavoz do grupo municipal do BNG, Rubén Cela, rexistrou unha pregunta dirixida ao alcalde Martiño Noriega para coñecer que previsión ten sobre a concesión da ORA e do guindastre municipal, posto que a prórroga de tres meses concedida en outubro conclúe mañá venres e aínda non iniciou o proceso de licitación, toda vez que a rescisión deste contrato vén derivada de aplicar unha sentenza do Tribunal Superior de Xustiza de Galiza que anulou esta concesión a Setex Aparki.\nTres meses despois de deixar sen efecto este contrato, cunha prórroga concedida, non se coñecen avances de que o Goberno de Compostela Aberta iniciase o procedemento para convocar un novo concurso para a prestación destes servizos ou, no seu caso, pola súa municipalización.\nAsí, Rubén Cela lembrou que o prazo de tres meses acordado na Xunta de Goberno de 30 de outubro de 2015 era para decidir se o Concello de Santiago ía asumir a xestión destes servizos de xeito directo ou se ía proceder á apertura dun novo concurso.\nNa pregunta dirixida á Alcaldía, o BNG quere saber tamén se se produciron avances logo de que o Goberno de Compostela Aberta anunciase a contratación dunha auditoría externa sobre a xestión da ORA e do guindastre municipal, ademais de querer que dea conta dos resultados da mesma no caso de que se chegase a contratar e a realizar.\nO BNG pregúntalle ao Goberno de CA pola situación dos fotorroxos logo do fallo do Tribunal Supremo


A Xunta quere beneficiar ás conserveiras en contra da DOP Mexillón de Galicia - PSdeG-PSOE\nInicio Actualidade A Xunta quere beneficiar ás conserveiras en contra da DOP Mexillón de Galicia\n10.04.2016 jacobo José Ramón Val, PARLAMENTO DE GALICIA, Pesca 0\nO portavoz de Pesca do Grupo Socialista, José Ramón Val, levará ao Pleno desta semana unha interpelación na que acusa ao goberno galego de “beneficiar ás grandes conserveiras en contra da Denominación de Orixe Protexida do Mexillón de Galicia”.\nVal Alonso sinala que o goberno galego “prefire ficar de costas diante do problema” co único obxectivo de “poñerse de parte da Asociación Nacional de Fabricantes de Conservas en detrimento dos produtores galegos”.\nO deputado socialista lembra a recente sentenza da Audiencia Provincial de Pontevedra, na que declara que incluír alusións á orixe galega da etiquetaxe das conservas de mexillón con produto foráneo é competencia desleal. Sorprende, sinala, que o goberno galego ampare ás grandes empresas en lugar de ao produto galego e ao consumidor para forzar unha caída de prezos.\nSinala que a estratexia das grandes conserveiras pasa por “meter nas latas produto foráneo con definicións vagas e imprecisas aludindo a un produto elaborado nas rías galegas, cando isto non é certo e supón un claro fraude ao consumidor”. Sinala que “aos conserveiros saelles moito máis económico traer producto de fóra, e o Goberno Galego está consentindo a fraude ”.\nVal esíxelle ao goberno galego que ampare aos produtores galegos para darlle valor á primeira DOP do mar de toda Europa para que os consumidores teñan toda a información e poidan escoller un produto galego máis caro e de maior calidade nos estantes dos supermercados”.\nArtigo anterior\tPrivatización masiva de garderías Artigo seguinte\tDesenvolvemento da Lei LGTBI


Importate dispositivo de restrición de tráfico para esta fin de semana na Boa Vila - Canal Rías Baixas\nImportate dispositivo de restrición de tráfico para esta fin de semana na Boa Vila\nPontevedra> Operativo especial co que contará Pontevedra nesta fin de semana coa celebración do Campionato de España de Tríatlón de Longa Distancia 2018 e do Tríatlon Cross do Concello de Pontevedra. Hoxe, dende a Policía Local, comezaron coa colocación de máis de 350 valados de restricións de estacionamento na cidade.\nImportante dispositivo de tráfico o que se porá en marcha esta fin de semana con motivo da celebración do campionato de España de Tríatlon de longa distancia 2018 e o tríatlon de cross concello de Pontevedra. As xornadas da celebración destes eventos deportivos serán o sábado 25 onde os cortes estarán ao 100 por 100 dende as 8:45 e afectará a unha parte da cidade.\nDende a Policía Local realizan dúas recomendacións importantes\nXa xornada do domingo 26 de agosto o corte de tráfico será máis leve e afectará en gran medida a parroquia de Xeve.\nDende a Policía Local comezaron hoxe coa colocación do valado en zonas de restricións de estacionamento, coa colocación de máis de 350 valados.\nPara desfrute de todas estas actividades dende a Policía Local recomendan que se sigan e se presten especial atención as medidas de seguridade e restricións de tráfico que Pontevedra terá nesta fin de semana con motivo destes dous eventos deportivos.\nrestrición de tráfico\nArtigo anteriorO concello mellorará o campo de fútbol da Fieiteira\nSeguinte artigoO Demo chegará a Pontevedra o 23 de agosto so seu séquito e con moitas ganas de festa\nPontevedra estreará unha ordenanza de mobilidade centrada nos peóns e nos...\nRecrudécese o conflito entre Deputación e Parque de Maquinaria


Os médicos advirten de que se está producindo unha "relaxación social" na prevención contra a sida | Consumer\nOs médicos advirten de que se está producindo unha “relaxación social” na prevención contra a sida\nEn España, as relacións heterosexuais non protexidas son a primeira vía de transmisión para as mulleres\nData de publicación: Sábado, 01deDecembrode2007\nEn vésperas do Día Mundial da Sida, que se celebra cada 1 de decembro, a Sociedade Española de Medicamento Xeral (SEMG) advertiu de que se está producindo unha “relaxación social” na prevención contra a enfermidade, especialmente entre os mozos, un dos principais grupos de risco.\nOs médicos informan nun comunicado de que a infección por relacións heterosexuais non protexidas adquiriu unha especial relevancia en España, ata o punto de que xa é a primeira vía de transmisión para as mulleres.\nEn canto aos mozos, a SEMG lembrou que adiantaron a idade á que teñen a súa primeira relación sexual e que un 41% deles non sempre usa o preservativo neses encontros, o que lles converte en poboación potencialmente exposta ao risco de infección por VIH. A Sociedade subliñou a necesidade de facilitar a este colectivo todos os recursos informativos e preventivos existentes.\nO Ministerio de Sanidade dispón de profusa información respecto diso. o propio Ministerio estima que entre 120.000 e 150.000 persoas viven coa infección polo VIH no noso país e que unha cuarta parte delas aínda non o sabe. O departamento que dirixe Bernat Soria recoñece nestas mesmas páxinas que “o marcado descenso do número de casos de sida que se diagnostican cada ano, da mortalidade por esta causa e a evidente melloría na calidade de vida e o prognóstico das persoas infectadas, contribuíron a estender entre a poboación a percepción de que a infección por VIH/sida está controlada en España”.\nOs mozos non sempre usan o preservativo nos seus encontros sexuais, o que lles converte en poboación potencialmente exposta ao risco\nDentro das súas accións de educación para a saúde, o Ministerio de Sanidade e Consumo iniciou unha campaña dirixida aos inmigrantes, en nove idiomas, coa lema “A sida non entende de culturas, fronteiras ou cores. Protéxeche usando preservativo nas túas relacións sexuais”.\nPero a situación é moito peor noutros países. “O impacto da sida nos nenos foi e continuará sendo devastador nos países subdesarrollados”, sostén Médicos Sen Fronteiras (MSF), a pesar de que o último informe de ONUSIDA fala dunha relativa estabilización no avance da sida no mundo. Os nenos e os bebés son “os máis vulnerables entre os vulnerables”, en palabras de Elena Alonso, médico responsable dos programas de VIH/sida de MSF en España.\nOs datos falan por si sós: A sida acaba coa vida de máis de mil nenos cada día e é responsable da morte de medio millón de nenos cada ano. Máis do 88% dos nenos que adquiriron a infección viven no África subsahariana, sen acceso a servizos de atención e tratamento, e máis da metade dos bebés con VIH “morren antes de cumprir o seu segundo ano de vida”. Nesta zona do mundo viven 2,2 dos 2,5 millóns de nenos infectados de VIH, salientou Paula Farias, presidente de MSF-España.\nDos 540.000 nenos no mundo que contraeron o virus durante o ano pasado, 470.000 vivían en África e unicamente 700 procedían de Europa ou Norteamérica. MSF demanda de maneira perentoria unha proba de detección do virus entre os nenos “que sexa simple, alcanzable e rápida, que poida utilizarse en contornas sen acceso a alta tecnoloxía”, así como fabricar formulacións pediátricas de antirretrovirais (ART) adaptadas aos menores e proporcionalas “ao prezo máis económico posible” nas zonas máis afectadas pola pandemia. A investigación sobre unha vacina eficiente aínda non deu resultados.\nDe cada dez nenos que contraen o VIH, nove faino a través da transmisión de nais a fillos e a infección pode ocorrer durante o embarazo, o parto ou a lactación. Esta transmisión é facilmente prevenible nos países desenvolvidos con terapia antirretroviral (TAR), como o demostra que se situou por baixo do 1%. Con todo, nos países máis pobres, a taxa de transmisión alcanza a entre o 25 e o 45% dos nenos.\nO director xeral de Acción contra a fame (ACH), Olivier Longué, tamén reivindicou novas frontes para vencer a pandemia, que actualmente padecen ao redor de 34 millóns de persoas,”e deixar de consideralo como un problema exclusivamente médico para integrar, dunha vez, a enorme dimensión económica e social que o VIH está a ter en África”. Longué subliñou que “as campañas de educación ao redor da enfermidade fixeron retroceder o problema en lugares como Uganda e Tailandia; a educación, é un feito probado, é un motor do desenvolvemento”.\nO sexto dos Obxectivos de Desenvolvemento do Milenio establece a meta de deter e comezar a reducir, para o ano 2015, a propagación do virus\nNa mesma liña, Médicos do Mundo (MDM) pide integrar as actividades contra a sida na atención primaria, aquelas que estean máis próximas das poboacións rurais, para aumentar as persoas que acceden a diagnóstico e tratamento e mellorar os sistemas de saúde. Aínda que o número de persoas baixo tratamento antirretroviral triplicouse nos países en desenvolvemento desde 2003, “na actualidade só o 28% das persoas que o necesitan reciben tratamento e só alcanza ao 15% no caso dos nenos”.\nO movemento social Temos Sida insiste en que a comunidade internacional comprometeuse a lograr o acceso universal ao tratamento contra o VIH en 2010, “pero a dous anos de que se cumpra o prazo só accede ao tratamento o 28% das persoas que o necesitan”. O sexto dos Obxectivos de Desenvolvemento do Milenio, lembrou, establece a meta de deter e comezar a reducir, para o ano 2015, a propagación do virus. “A día de hoxe o número de novas infeccións continúa crecendo”.\nLa Cumbre Internacional de Ministros de Sanidade celebrada en Londres en xaneiro 1988 decidiu por unanimidade celebrar o Día Mundial da Sida cada 1 de decembro. Esta xornada dedícase a concienciar aos cidadáns da necesidade de axuntar esforzos na loita contra o virus de inmunodeficiencia humana (VIH).\nA enfermidade da sida maniféstase como consecuencia tardía da infección do VIH. Desde que alguén se infecta ata que desenvolve a sida adoitan transcorrer anos. O informe anual do Programa Común de Nacións Unidas sobre o VIH-Sida (Onusida) cifra en 33,2 millóns as persoas afectadas no mundo. A estimación actual substitúe á de 2006 de 39,5 millóns, ao aplicar restrospectivamente unha metodoloxía mellorada. Entre as conclusións do informe extráese que a prevalencia mundial do VIH estabilizouse, aínda que a sida é unha das principais causas de mortalidade no mundo e segue sendo a primeira causa de defunción en África.\nA incidencia mundial do VIH, iso é, o número de novas infeccións polo VIH por ano, estímase agora que alcanzou o máximo a final dos anos 1990, cunha cifra de máis de 3 millóns de novas infeccións por ano, e estímase que en 2007 foi de 2,5 millóns, o que representa unha media de máis de 6.800 novas infeccións diarias.\nComo protexerse do VIH?*\n-Mantendo relacións sexuais só cunha parella que non estea infectada polo VIH e que só teña relacións sexuais contigo.\n-Usando correctamente un preservativo (masculino ou feminino) cando mantés relacións sexuais de penetración vaginal e/ou anal con persoas infectadas ou das que non sabes se o están. O uso do preservativo impide a transmisión sexual do VIH, outras infeccións de transmisión sexual e os embarazos non desexados.\n-Utilizando sempre material estéril e evitando o uso compartido de xiringas, agullas e outros útiles de inxección se consumes drogas inxectadas.\n-Se estás embarazada e tes o VIH, hai tratamentos que reducen eficazmente o risco de transmisión do virus ao teu futuro fillo ou filla durante o embarazo e parto. Unha nai infectada non debe dar o peito ao seu bebé.\n-A sida é un problema de todos/as. A súa prevención depende do comportamento de cada un de nós e require unha mobilización colectiva. Todos e todas, con actitudes responsables, activas e positivas, podemos contribuír a frear a difusión do VIH:\nouInformándonos correctamente e pondo en práctica as medidas preventivas.\nouSendo solidarios coas persoas que viven con VIH/sida.\nouEvitando a marxinación das persoas especialmente vulnerables á infección polo VIH.\n* Fonte: Ministerio de Sanidade e Consumo\nnenos infección-gl relacións sexuais sida transmisión


Novos tempos para A Estrada | morrazo-tribuna\nNovos tempos para A Estrada\nPublicado por C&CdeGaliza en 13.10.09 Etiquetas: GALICIA, INFRAESTRUCTURAS\nPontevedra-Vigo (MORRAZO-TRIBUNA).-O Diario Oficial de Galicia de hoxe martes, 13 de outubro, publica o anuncio da Consellería de Medio Ambiente, Territorio e Infraestruturas polo que se somete a información pública o estudio informativo e de impacto ambiental do proxecto de trazado da prolongación da autovía AG-59 ata A Estrada. Así o avanzou o conselleiro de Medio Ambiente, Agustín Hernández, o pasado sábado durante a presentación deste proxecto, nas instalacións da Academia Galega de Seguridade de A Estrada.\nCómpre sinalar que foi o Goberno anterior ao bipartito o que impulsou a autovía entre Santiago e A Estrada, e será o actual Goberno o que aposte pola continuidade ata A Estrada e Forcarei. As previsións do departamento que dirixe Hernández son que a Declaración de Impacto Ambiental estea lista no verán de 2010, e posteriormente –sobre o cuarto trimestre do vindeiro ano- que xa estea redactado o proxecto técnico de trazado. Nese mesmo trimestre empezarase de xeito paralelo co estudio informativo e de impacto ambiental da continuación deste proxecto, é dicir, do tramo Cerdedo - Forcarei. Con este calendario de actuación, o proceso de expropiación e a licitación das obras serán unha realidade no primeiro semestre de 2011.\nO actual Goberno galego aposta pola denominada Alternativa A do estudo informativo, cuxa lonxitude é de máis de 11 quilómetros e suporá un orzamento superior aos 78 millóns de euros. Contará con 3 enlaces, 5 viadutos, 8 pasos superiores e 5 inferiores. Coa posta en marcha deste proxecto búscase darlle continuidade á autovía AG-59 e conectar o Concello da Estrada e a súa comarca con Santiago e a autoestrada da AP-53.\nNese senso, os tempos de percorrido do trazado Santiago - A Estrada, respecto das alternativas da estrada actual (AC-841/ PO-841), reduciranse nun 58,6%, ao pasar de 29 minutos pola rede provincial a 12 minutos pola futura autovía. Ademais, no momento en que este proxecto se atope completo, é dicir, ata o enlace coa N-541 (Cerdedo - Forcarei), o tempo de percorrido minguará en 37 minutos, ao pasar de 66 –por estrada convencional- a 37 minutos por autovía, un 56% menos.\nEsta infraestrutura terá consideración de autovía, polo que se poderá circular a unha velocidade de 120 km/h, cun ancho total de 25,5 metros e dúas calzadas de 7 metros. Os concellos afectados pola construción deste vial son Santiago, Teo, Vedra, A Estrada e Cuntis, polo que o número de veciños beneficiados é de 144.085, cifra que se elevará a 150.771 cando se engadan Forcarei e Cerdedo.\nA necesidade de posta en servizo desta infraestrutura está xustificada polas cifras do volume de vehículos que circulan pola estrada Santiago-A Ramallosa e os que absorbeu o treito activo da AG-59. Así, mentres no ano 2008 un total de 11.194 vehículos circulaban diariamente pola AC-841, no ano 2009 esta media descendeu ata os 4.832 utilitarios aos día (un 55% menos), xa que a autovía ata A Ramallosa absorbeu un total de 6.156 vehículos. Está previsto que polo tramo da autovía entre A Ramallosa e A Estrada circularán un total de 5.873 vehículos, polo que o vial convencional pasará dos preto de 9.000 actuais a algo mais de 3.000 vehículos diarios.\nDende a Xunta de Galicia apostase pola Alternativa A porque constitúe o proxecto con menos lonxitude de trazado. En consecuencia, é a opción que implica un menor volume de terras afectadas, é dicir, menor impacto ambiental. Ademais caracterízase por ter unha maior homoxeneidade, xa que o trazado vai paralelo aos eixes da AC-841 e PO-841 e os enlaces conectan de xeito máis directo coa rede viaria e coa variante da Estrada, incrementando o efecto vertebrador. Outro dos parámetros que a fai máis atractiva é o feito de que capte máis intensidade de tráfico.


Mostrando artículos por etiqueta: política municipal\nPedro Pereira encabeza a candidatura do BNG á alcaldía do Porriño\nO Consello Nacional do Bloque Nacionalista Galego aprobou, na súa reunión do sábado en Santiago, a candidatura de Pedro Pereira á alcaldía do Porriño nas eleccións municipais do vindeiro 26 de maio. A decisión fora tomada na Asemblea Local, á proposta do Consello Local e ratificada posteriormente polo Consello Comarcal. "De ampla e contrastada experiencia na política municipal", subliña o BNG, Pedro Pereira é o actual voceiro do grupo nacionalista no concello do Porriño.\nDigna Rivas: “Das primarias sairá unha alternativa seria para o goberno de Redondela”\nMañá domingo, por primeira vez na súa historia, o PSdeG-Redondela celebrará unhas primarias para que, a militancia, elixa a persoa que encabezará a candidatura socialista nos comicios municipais de maio do 2019. Terán que elixir entre Olga Rodríguez e Digna Rivas e, polo tanto e pase o que pase mañá nas urnas, será a primeira vez que unha muller encabece unha candidatura socialista nunhas municipais no que é o cuarto municipio da provincia por número de habitantes.\nEva García de la Torre solicita a "baixa temporal" no PSdeG-PSOE\nA alcaldesa do Porriño, Eva García de la Torre, vén de solicitar a súa "baixa temporal" coma militante do Partido dos Socialistas de Galicia (PSdG-PSOE) "en tanto non se resolva o procedemento xudicial no que ten que declarar o vindeiro día 22 deste mes", sinala un comunicado do Goberno local porriñés.\nO PSOE de Salceda pide "transparencia na xestión" e acceso á información\nAs concelleiras do grupo municipal socialista de Salceda de Caselas, Verónica Tourón e Gela Ledo, presentaron unha iniciativa o Pleno da Corporación para instar ao alcalde á que lles dea "acceso á información solicitada en tempo e forma". A voceira socialista, Verónica Tourón, afirma que “en moitos casos temos que esperar pola documentación solicitada máis de catro meses, ó igual que para poder consultar o rexistro, e iso non é de recibo”\nA oposición de Ponteareas rexeita o proxecto de rede de calor\nEra o segundo Pleno extraordinario en 24 horas e o segundo intento do Goberno local de Ponteareas de tentar sacar adiante o proxecto de rede de calor. Era, por outra banda, un intento tamén de salvar a subvención dun millón de euros que o INEGA daba para esta iniciativa encamiñada a substituir o gasoleo de calefacción dos edificios públicos por enerxía procedente da biomasa.


A Galiza exportou ao longo do ano 2021 o 35% da electricidade producida\nA renovábel supera 26% o consumo interno galego\nOito de cada 10 concellos galegos teñen algunha instalación de xeración eléctrica. (Foto: Nós Diario)\nXacobe Ferreiro 06:25 do 17 de novembro de 2021\nOs datos que vén de facer públicos Rede Eléctrica Española (REE) sobre a xeración eléctrica no primeiro semestre deste ano non deixan lugar a dúbidas. A Galiza segue a ser un territorio exportador cunha produción que supera en máis de 8% a do mesmo período do pasado exercicio. Ao tempo, confírmase a tendencia de 2020 sobre a xeración de orixe renovábel, até superar en 26% o consumo interno do país.\nA Galiza exportou no primeiro semestre de 2021 o 35% da electricidade producida. Os datos situáronse na liña de pasados exercicios, onde a xeración anual colocouse na orde de 27.000 a 33.000 xigavatio-hora de electricidade e o consumo aproximouse a 20.000. Así, a terceira parte da electricidade producida polas distintas fontes non se utiliza na Galiza, destinándose a outros territorios que consumen o produto final, sen cargar cos custos ambientais e sociais. A Galiza ten exportado no primeiro semestre de 2020 o 31,8% da súa produción, marcando no conxunto de 2019 o 25% e o 35% en 2018.\nMadrid é deficitaria en enerxía eléctrica nun 95%\nA situación da Galiza contrasta coa de Madrid. Segundo sinala o integrante do colectivo Bidán Quico da Silva, “Madrid é deficitaria en enerxía eléctrica en 95%, mentres 8 de cada 10 concellos galegos teñen algunha instalación de xeración, ben sexa hidráulica, eólica, biomasa, coxeración ou ciclo combinado, ascendendo a cifra a 9 de cada 10 no caso de ir adiante a totalidade dos proxectos actualmente en tramitación”. A este respecto, lembra como “no ano 2004 houbo até sete proxectos de instalación de centrais eléctricas de ciclos combinados que usan gas natural e hoxe non ten ningún pola negativa dos políticos madrileños a non cargar co seu custo social e ambiental”.\nOs números de REE referidos a 2021 confirman o peso da electricidade de orixe renovábel no mix enerxético galego. Así, no primeiro semestre de 2021 a xeración só con renovábeis supera en 26% o consumo interno do país, após incrementarse en relación ao ano pasado en 14,6% a produción hidroeléctrica e en 8% a eólica.\nNeste sentido, certificouse a liña comezada entre xaneiro e xuño de 2020, cando a electricidade de fontes renovábeis foi superior ao consumo interno galego en 15,4% e avanzouse na dirección denunciada por moitos expertos sobre os custos da transición enerxética. A este respecto, critican que os territorios menos desenvolvidos paguen as consecuencias da loita contra o cambio climático.\nQuico da Silva sinala a Nós Diario que “os datos de Rede Eléctrica Española corroboran o carácter exportador a nivel eléctrico da Galiza e o peso cada día máis importante das enerxías renovábeis”. Nesta dirección, destaca que “os aumentos da produción, que no que vai de ano representa o 8% máis que no pasado exercicio, dependen moito do comportamento da enerxía de orixe hidráulica”. Porén, advirte que “cada vez imos precisar de máis electricidade polos aumentos de consumos de futuro, sobre todo nos transportes pero tamén en usos domésticos e industriais”.\nA especialización produtiva da Galiza na xeración eléctrica é obxecto de continuado debate no ámbito económico. Neste sentido, o profesor da Facultade de Económicas da Universidade de Santiago de Compostela Adrián Dios considera que “a Galiza ten unha matriz produtivista dentro da organización económica española, cunha posición subordinada, onde estamos encargados de producir electricidade para fornecer a Madrid, malia ser excedentarios”.\n“Non deixa de ser curioso que se afonde na especialización produtiva no ámbito enerxético cando o sector industrial ligado ao mesmo está en proceso de desmantelamento”, afirma Dios, quen entende que “tal e como funciona o sistema tarifario español para a Galiza non hai ningunha vantaxe de exportar electricidade”.\ngaliza enerxía consumo electricidade renovábeis


A INCORPORACIÓN DO RESTAURANTE MERENZAO Á GUÍA REPSOL CONVERTE A SOBER NUN DOS POUCOS CONCELLOS RURAIS GALEGOS EN FORMAR PARTE DESTA PRESTIXIOSA LISTA\nO Restaurante Merenzao, situado en Cadeiras, vén de ser seleccionado para figurar na prestixiosa Guía Repsol pouco tempo despois de que o establecemento cumprira o seu segundo aniversario, o pasado 25 de xullo. A incorporación do Restaurante Merenzao á Guía Repsol converte a Sober nun dos poucos concellos rurais galegos en formar parte desta prestixiosa lista.\nO anuncio foi dado a coñecer hoxe polo alcalde, Luis Fernández Guitián, o responsable do local, José Ramón Martínez Mareque e o xefe de cociña, Carlos J. González. No acto, celebrado no miradoiro de Cadeiras, participaron tamén un nutrido grupo de produtores locais aos que os promotores da iniciativa agradeceron o seu labor e a súa contribución a este logro.\nUnha nova que chega por sorpresa\nOs responsables do restaurante aseguran que a noticia lles chegou por sorpresa, polo que a reciben con grande alegría sabedores da honra que supón formar parte dunha lista tan selecta de establecementos directamente escollidos polos membros da Real Academia de Gastronomía. En concreto, na provincia de Lugo tan só 11 restaurantes contan con esta distinción, dous deles na Ribeira Sacra, en Monforte.\nTanto os impulsores do proxecto como o Goberno local a través do alcalde sinalaron que este recoñecemento supón un espaldarazo a unha iniciativa que naceu grazas á unión das vontades de José Ramón Martínez Mareque e o Concello de Sober coa intención de achegar novos valores á gastronomía dunha terra que loita contra a despoboación ao tempo que pugna por ser recoñecida como Patrimonio da Humanidade.\nFernández Guitián agradeceu o interese dos promotores porque o proxecto saíse adiante en Sober, ao tempo que puxo en valor que se estea a contar cos produtores locais para ofrecer “a mellor gastronomía”, o que converte ao Merenzao nun altofalante non só da nosa comida, senón tamén da nosa terra e de toda a Ribeira Sacra.\nJosé Ramón Martínez Mareque trasladou o seu agradecemento ao Concello de Sober “por ter apostado por un proxecto tan arriscado e diferente ao resto da oferta gastronómica da zona, e a todo o persoal que nestes dous anos de andaina achegou a súa profesionalidade, sacrificio e saber facer para, nun tan breve prazo de tempo, ter acadado este recoñecemento.\nCarlos J. González remarcou que esta gran noticia pon o broche de ouro a un ano 2017 que comezou co gran recoñecemento que supuxo o seu relatorio no Fórum Gastronómico da Coruña “e no que observamos que o noso pequeno proxecto arraigou na nosa terra, achegando ilusión e visibilidade á nosa gastronomía e cárganos de ilusión a todo o equipo que conforma o Merenzao para afrontar o futuro crendo nunha gastronomía honesta, inspirada na nosa tradición e fundamentada nos produtos e produtores locais”.